open-index/open-wikipedia-markdown huggingface dataset:
Howard Hawks

**Howard Winchester Hawks**, naixiu de Goshen (Indiana) o 30 de mayo de 1896 y muerto en Palm Springs (California) o 26 d'aviento de 1977, estió un director cinematografico, guionista y productor cinematografico estausunidense, activo en o cine estausunidense dende primerías d'os anyos 1920, con cuantos premios recibius mientres a suya carrera cinematografica.

D'entre a suya filmografía, cal destacar bellas cintas, como *[[The Dawn Patrol (cinta de 1930)|The Dawn Patrol]]* (1930, con Richard Barthelmess, Douglas Fairbanks, Jr y Neil Hamilton), *[[Scarface (cinta de 1932)|Scarface]]* (1932, con Paul Muni, George Raft, Ann Dvorak, Karen Morley y Boris Karloff), *[[Barbary Coast (cinta)|Barbary Coast]]* (1935, con Miriam Hopkins y Edward G. Robinson), *[[Sergeant York]]* (1941, con Gary Cooper y Walter Brennan), *[[To Have and Have Not (cinta)|To Have and Have Not]]* (1944, con Humphrey Bogart, Walter Brennan, Lauren Bacall, Dolores Moran y Hoagy Carmichael), *[[Red River (cinta de 1948)|Red River]]* (1948, con John Wayne, Montgomery Clift y Walter Brennan), *[[Gentlemen Prefer Blondes (cinta)|Gentlemen Prefer Blondes]]* (1953, con Marilyn Monroe, Jane Russell y Charles Coburn), *[[Rio Bravo (cinta)|Rio Bravo]]* (1959, con John Wayne, Dean Martin y Angie Dickinson), *[[El Dorado (cinta de 1967)|El Dorado]]* (1967, con John Wayne, Robert Mitchum, James Caan, Charlene Holt y Paul Fix), u *[[Rio Lobo]]* (1970, con John Wayne, Jorge Rivero, Jennifer O'Neill, Jack Elam y Christopher Mitchum).

## Se veiga tamién
* Cintas dirichidas por Howard Hawks.
* Cintas producidas por Howard Hawks.

## Vinclos externos

*  Howard Hawks en Internet Movie Database.
*  Howard Hawks en Turner Classic Movies.
Laco Malawi

O **laco Malawi** (tamién dito **laco Nyasa**, **laco Nyassa**, **laco Niasa** u **laco Niassa**) ye un laco que se troba situato en Africa, fendo parte d'a val d'o Gran Rift y d'una serie de grans lacos situaus a lo largo d'ixa val conoixius conchuntament como Grans Lacos d'Africa. Ye administrato por Malawi (a iste país perteneixe a mayor parte d'a suya superficie), Mozambique y Tanzania.

Situato a 474 metros d'altaria sobre o livel d'a mar, recibe as auguas d'o río Ruhuhu y d'atros ríos mas chicoz, y desaugua a traviés d'o río Shire, un afluent d'o río Zambeze. A suya fondura maxima ye de 706 metros, ocupando una superficie de 29.600 km², con amplaria maxima de 70 km y una longaria de 560&nbsp;km. O volumen d'agua entibata ye de 8.400 km³.

En o laco se troban dos grans islas, a isla de Likoma y a isla de Chizumulu, administratas por Malawi.

O laco Malawi pasó a estar conoixito por os occidentals dimpués d'as exploracions d'o britanico David Livingstone.

## Referencias

## Vinclos externos
Asimptota

Una **asimptota** ye una recta a la que s'aproxima un punto sobre una curva cuan o punto s'aluenya enta o infinito.

Bi'n ha de tres tipos:

## Asimptota vertical
Dada una función f(x) existe una **asimptota vertical** d'ecuación x = a si, y nomás si o limite d'a función cuan *x* tiende a a ye infinito (positivo u negativo):
:\lim_{x \to a^+} f(x) = \pm\infty
:\lim_{x \to a^-} f(x) = \pm\infty

## Asimptota horizontal
Si prenemos a mesma función, existe una **asimptota horizontal** d'ecuación y = b si, y nomás si o limite d'a función cuan *x* tiende a o infinit ye un numero finito b:

 \lim_{x \to \pm\infty} f(x)= b, estando b una valor finita.

## Asimptota oblicua
As **asimptotas oblicuas** son rectas d'ecuación *y = mx + b* a on:
:\lim_{x \to \infty} \frac {f(x)} {x} = m 
y
:\lim_{x \to \infty} (f(x) - mx) = b

Cal parar cuenta que no pueden coexistir asimptotas oblicuas con horizontals en o mesmo sentito d'infinitut. Ye decir, si existe una asimptota horizontal ta o infinito positivo, alavez no'n existirá denguna d'oblicua en aquel sentito, pero si que puet existir-ne ta o infinito negativo.

## Referencias
Mesón de Fuevola

:*Iste articlo tracta sobre o *'Mesón de Fuevola**. Ta altros usos d'o toponimo «fueva» se veiga **Fueva (desambigación)**.''


O **Mesón de Fuevola*' (oficialment, en [[Idioma castellano|castellano]], *Mesón de Fuebla'') ye una pardina aragonesa d'o municipio de Boltanya, en a comarca de Sobrarbe y en a provincia de Uesca.
Sant Martín de la Valle

:*Iste articlo tracta sobre *'Sant Martín de La Valle**. Ta altros usos d'o nombre «Sant Martín» se veiga **Sant Martín (desambigación)**.''


**Sant Martín de la Valle*' (oficialment, en [[Idioma castellano|castellano]] *San Martín de la Valle'') ye una pardina aragonesa d'o municipio de Boltanya, en a comarca de Sobrarbe y en a provincia de Uesca.
Miguel de Ambiela

**Miguel de Ambiela**, naixiu de la Pobla d'Albortón (Reino d'Aragón) en 1666 (baptizau lo 29 de setiembre) y muerto en Toledo (Reino de Castiella) o 29 de marzo de 1733, estió un compositor aragonés d'o Barroco.

Formau en a Basilica de Santa María d'os Sagraus Corporals de Daroca (que en ixas envueltas yera una colechiata), se convertió o 18 de setiembre de 1685 en mayestro de capiella d'a debandita colechial de Daroca. Dende o 24 de chulio de 1686 exerciba ixa mesma función en a Seu viella de Leida, y en 1698 y dica 1700 l'exerciba en a Seu de Sant Pero de Chaca, pasando en ixa calendata a exercir-la en a Basilica de Nuestra Sinyora d'o Pilar d'o Zaragoza. En 1707 (mientres a Guerra de Succesión espanyola) marchó a estar mayestro de capiella en o monesterio d'as Descalzas Reyals de Madrit. En 1709 l'esleyoron mayestro de capiella d'a seu de Santiago de Compostela pero no en prenió posesión. Sí que prenió posesión en 1710 d'a plaza de mayestro de capiella en a Seu de Santa María de Toledo, a ciudat a on i morió.

Respective d'a suya obra, Miguel de Ambiela composó obras de musica relichiosa pero tamién fació composicions de musica profana; a mayor parte d'a suya obra ha desapareixito, no trobando-se catalogatas so que 40 obras, todas de musica relichiosa.

## Vinclos externos
 ''Miguel de Ambiela'' en a *[[Gran Enciclopedia Aragonesa]]*.

## Referencias
Pedro María de Ric y Monserrat

**Pedro María de Ric y Monserrat**, naixito de Fonz (Ribagorza) o 24 de setiembre de 1776 y muerto en ixa mesma villa o 29 de marzo de 1831, estió un machistrato y politico aragonés, III barón de Valdeolivos. Fillo de Miguel Esteban Ric y Pueyo de Urriés (II barón de Valdeolivos) y d'a suya muller Ana María Monserrat y Ustariz, feba parte d'o linache d'os Ric.

Formato en a Universidat de Uesca, estió dimpués profesor en ixa mesma institución, plegando mesmo a estar-ne o suyo rector. Nombrato camarero secreto d'o Papa, aproveitó o suyo viache enta Roma ta portar-sen o cuerpo de Sant Vicient, que depositó en a suya villa natal. Destinato dimpués en a ciudat de Zaragoza como machistrato d'a Reyal Audiencia d'Aragón, se i trobaba mientres os Seches de Zaragoza en a Guerra d'o Francés, prenendo parte en a esfensa d'a ciudat contra l'Exercito francés. En ixa labor conoixió a María de la Consolación Azlor y Villavicencio, contesa vídua de Bureta, con qui casó l'1 d'octubre de 1808. Mientres o Segundo Seche de Zaragoza, Pedro María de Ric estió president d'a Chunta Suprema d'Aragón, marchando dimpués d'a capitulación d'a ciudat en primeras enta Valencia (a on naixió a suya filla) y dimpués enta Cádiz. Dimpués d'a restauración de Ferrando VII d'Espanya ocupó bellos cargos politicos en Madrit, antis de retirar-se enta la suya villa natal, a on i morió. Fue apedacato en o paneyón familiar en a ilesia parroquial de Fonz.

## Vinclos externos
*  Gregorio García Ciprés: ''Los Ric, barones de Valdeolivos'', *[[Linajes de Aragón]]*, 15 d'aviento de 1912.
*  ''Pedro María Ric y Monserrat'' en a Gran Enciclopedia Aragonesa''.

## Referencias
Guitarra líder

A **guitarra líder** u **guitarra solista** (*"lead guitar"* en anglés), ye o termin que se fa servir ta referir-se a la "primera guitarra" aintro d'un grupo, ya sía de rock u de cualsiquier atro estilo musical. A guitarra solista ye a que executa os solos cuan un tema lo requiere. D'a mesma manera, a guitarra ritmica (*"rhythm guitar"* en anglés) equivale a la "segunda guitarra".

En l'actualidat, a distinción entre guitarra ritmica y guitarra solista ha perdito toda a suya importancia, ya que en un grupo gosa haber-ie mas d'un guitarra, y ye normal que se repartan entre éls a faina. En grupos com The Rolling Stones no bi ha un guitarra solista sino dos "guitarristas de riffs", que se reparten as intervencions seguntes o tema lo requiere.

## Se veiga tamién
*Lista de guitarristas líders
*Guitarra ritmica
Guitarra ritmica

A **guitarra ritmica** ("*Rhythm guitar*" en anglés) ye una guitarra que se fa servir ta mantener l'acompanyamiento ritmico y harmonico d'un cantaire mas que mas u ta atros instrumentos en un grupo. O termin se refiere a l'uso d'o instrumento y no a la suya construcción. O papel d'a guitarra ritmica se puet considerar como o complemento d'a guitarra solista. Ye conoixita como segunda guitarra encara que no ye por ixo un guitarrista inferior.
	
## Proposito
O papel d'una guitarra ritmica ye mantener o pulso u ritmo d'una canción, y proporcionar harmonía que da soporte a os atros instrumentos u voces, en contraste con a guitarra solista que proporciona a melodía. A guitarra en una canción puet estar asins clasificata como guitarra ritmica siempre que a suya función sía mas que mas ritmica u harmonica en puesto de melodica. Un guitarrista ritmico proporciona a capa de ritmo sobre a melodía tocata por un atro instrumento u cantata por una persona.
  
Por un regular s'aspera que o guitarrista ritmico toque una succesión d'acordes en a musica, dita "progresión d'acordes", arredol d'a que a canción se construye. A sobén iste acompanyamiento cordial se simplifica a un conchunto de dos u tres notas, a vegatas dito "riff", que se repite.
  
No bi ha denguna linia definita entre o guitarrista ritmico y o guitarrista solista, y si bi ha nomás un guitarrista en o grupo, u si as cancions lo requieren, un mesmo guitarrista puet tanyer solos y ritmo en diferents momentos.

## Se veiga tamién
*Lista de guitarristas ritmicos
*Guitarra líder
Carlos Salas Viraseca

**Carlos Salas Viraseca**, naixito de Barcelona (Barcelonés) en 1728 y muerto en Zaragoza (comarca de Zaragoza) o 30 de marzo de 1780, estió un escultor catalán d'estilo neoclasico, que desembolicó a cuasi totalidat d'a suya carrera artistica en tierras d'Aragón.

Asinas, Carlos Salas estió director d'as obras que se feban en a Santa Capiella d'a Basilica de Nuestra Sinyora d'o Pilar, estando amás autor de cuantas d'as esculturas d'a Virchen María que se i troban, feitos con marbre de Carrara. Tamién fació esculturas ta a Seu de Santa María de Uesca y relleus en estuco ta o Panteyón de Reis en o monesterio de Sant Chuan d'a Penya (istos zaguers feitos en colaboración con o suyo cunyato, l'aragonés Pascual d'Ypas, celebrando as glorias d'os reis d'Aragón).

## Vinclos externos
*  ''Carlos Salas Viraseca'' en a *[[Gran Enciclopedia Aragonesa]]*.
José Luis González Bernal

:*Iste articlo ye sobre un pintor y debuixant aragonés; ta atros usos, se veiga *'José Luis González**''.

**José Luis González Bernal*', naixito de [[Zaragoza]] ([[comarca de Zaragoza]]) o [[30 de marzo]] de [[1908]] y muerto en [[París]] ([[Francia]]) o [[18 de noviembre]] de [[1939]], estió un [[pintor]] y [[debuixant]] [[Aragón|aragonés]] d'o [[Surrealismo]].

Fació a suya formación artistica en a [[Escuela d'Artes y Oficios de Zaragoza]], que completó dende [[1929]] en [[París]], a on conoixió o [[surrealismo]]. D'ideolochía [[Anarquismo|anarquista]], en esclatar a [[Guerra Civil espanyola]] tornó a la pensinsula a esfender a [[Segunda Republica espanyola]] atamas d'a suya fráchil salut, morindo poco dimpués de rematar a guerra en l'exilio en París.

A suya obra fue desconoixita en [[Espanya]] por motivos politicos dica meyatos d'os [[anyos 1970]], cuan remataba a [[dictadura]] [[Franquismo|franquista]], estando alavez cuan se reconoixió o suyo papel destacato en as vanguardias artisticas aragonesas d'os [[anyos 1930]].

== Vinclos externos ==
*  [https://web.archive.org/web/20111211140430/http://www.enciclopedia-aragonesa.com/voz.asp?voz_id=6418 *Juan José Luis González Bernal*] en a *Gran Enciclopedia Aragonesa''.
Sálašoaivi

**Sálašoaivi** (en sami septentrional; en noruego **Tromsdalstinden**) ye un mont que se troba situato a o este d'a ciudat de Tromsø, en Noruega. O pico tien una altaria de 1.238 metros sobre o livel d'a mar. A cantidat de nieu que i caye ye variable cada anyada, pero o pico gosa estar sin nieu nomás que mientres uns poquez meses de verano (d'hibierno se i practica esquí de fundo). En Tromsø se puet veyer clarament o mont dende o centro d'a ciudat. Antiparte, dende a suya tuca se puet apreciar una polida anvista sobre a isla de Kvaløya.

## Etimolochía
O suyo nombre en sami (*Sálašoaivi*) ye formato por dos parolas, *sálaš*, que significa "un aria buena ta a cazata" y *oaivi* que gosa significar "cabeza" pero que en charrando d'o paisache significa "cabezo", "una elevación d'o terreno que ye redonda", ye decir que no tien picos agudos.

O suyo nombre en noruego (*Tromsdalstinden*) puet traducir-se como "o pico (que se troba) sobre Tromsdalen".

## O suyo significato cultural entre os sami

En 2003, a ciudat de Tromsø presentó a suya candidatura ta organizar os Chuegos Olimpicos d'Hibierno en 2014. A propuesta que facioron a o Comité Olimpico Internacional incluyiba plans ta devantar un centro d'esquí alpino en Sálašoaivi, feito que provocó as protestas d'os samis, que afirmaban que ixa montanya yera dende feba sieglos un lugar sagrato ta a suya cultura. Alavez se produció un apasionato debate sobre si o lugar podría u no ser considerato sagrato. O Parlamento Sami aprebó una resolución declarando sagrata ixa montanya en l'anyo 2004, con a cual cosa os plans d'o centro d'esquí se paralizoron; sindembargo, formalment o Parlamento sami no teneba competencias en ixa materia y os churistas discutiban sobre si seguntes a definición legal de "reliquia cultural" podría declarar-se que Sálašoaivi en yera. 

O profesor Ellen Kraft, d'o Departamento d'Estudeos Relichiosos d'a Universidat de Tromsø, escribió un articlo sobre cómo Sálašoaivi se convertió en una montanya sagrata zaguerament como parti d'a politica d'identidat sami: indicaba que a montanya s'heba convertito en sagrata ta samis familiarizatos con a redolada, y que amás tien a caracteristica que gosan tener en a cultura sami as montanyas sagratas tradicionals, ye decir, que ye una montanya dominant en o paisache. Sindembargo, a relichión sami ye dende fa prous anyadas una relichión muerta, que nomás que sobrevive a traviés de chicoz repuis culturals y d'o neo-chamanismo, con a cual cosa se puet considerar que Sálašoaivi ya no ye un puesto sagrato en o sentito tradicional. Antiparte, tamién cal parar cuenta d'o nivel de compromiso con a conservación d'a montanya que amuestran os sami, plegando mesmo a haber-ie una resolución d'o Palamento sami declarando sagrata a montanya, deixando asinas prou platera a intensa importancia cultural que a montanya tien tamién ta os samis actuals.

## Referencias

## Vinclos externos

*  Imáchens y información.
Megalito

Se conoix en l'Arqueolochía y en a Historia con o nombre de **megalito** (d'o griego *megas* μέγας, "gran", y *lithos* λίθος, "piedra") a un molimento relacionato con o megalitismo y formato por una u cuantas piedras de gran tamanyo, devantatas por l'hombre en a Prehistoria, sin fer servir garra traza de cimento ta tener a estructura devantata.

Sindembargo, encara que en un sentito amplo a parola pueda fer-se servir ta designar cuantas trazas de construccions estendillatas por o mundo en cuantos mometos historicos, o suyo sentito cientifico preciso se refiere nomás que a los molimentos que se devantoron mientres o Neolitico, o Calcolitico u a vegetas mientres a Edat de Bronce, seguntes a zona.

## Se veiga tamién
* Megalitismo.
* Dolmen.
* Menhir.
* Cromlech.
* Cairn.

## Vinclos externos
Juan Antonio Bolea Foradada

**Juan Antonio Bolea Foradada**, naixiu d'Ayerbe, (Plana de Uesca) o 30 de marzo de 1930 y muerto en Zaragoza o 27 de febrero de 2021, estió un churista, chuez y politico aragonés.

## Biografía
Encara que fació os suyos primers estudios en Uesca, dende 1947 estudió Dreito en a Universidat de Zaragoza, a on se licenció en 1952. Dende 1954 estió chuez, treballando en cuantos puestos estendillaus por a pensinsula, estando destinau en Zaragoza dende 1962. Renunció a la carrera chudicial en 1976, treballando dende alavez en a *[[Ibercaja|Caja de Ahorros de Zaragoza, Aragón y Rioja]]*.

En 1977 dentró en a vida politica como militant d'a *[[Unión de Centro Democrático]]*, encabezando a lista d'ixe partiu por Zaragoza en as eleccions chenerals espanyolas de 1977, estando-ne esleito deputau en o Congreso d'os Deputaus. En 1978 le esleyoron primer president provisional d'a Deputación Cheneral d'Aragón dica a suya renuncia en mayo de 1981. Tamién estió senador en 1979 por a *Unión de Centro Democrático* (UCD) y en 1982 por o *[[Partido Aragonés]]* (PAR), partiu en o que dentró por a suya amistat con Hipólito Gómez de las Roces y por as suyas discrepancias con a UCD. Dende alavez y dica 1999, estió deputau por o PAR en as Corz d'Aragón.

## Referencias

## Se veiga tamién
* Primer Gubierno Bolea
* Segundo Gubierno Bolea
* Tercer Gubierno Bolea

## Vinclos externos
*  ''José Antonio Bolea Foradada'' en a *[[Gran Enciclopedia Aragonesa]]*.
Sant Román (Biarche)

:*Iste articlo ye sobre un lugar aragonés d'o Semontano de Balbastro; ta atros usos, se veiga *'Sant Román (desambigación)**''.

**Sant Román*' (en [[idioma castellano|castellano]] *San Román*) ye un [[lugar]] d'o [[municipio]] [[Aragón|aragonés]] de [[Biarche]] en l'antigo termin de [[Morrano]], en a [[Comarcas d'Aragón|comarca]] d'o [[Semontano de Balbastro]], [[Provincias d'Espanya|provincia]] de [[Provincia de Uesca|Uesca]] y [[partiu chudicial]] de [[Balbastro]].

A suya [[Población humana|población]] ye de 4 habitants ([[2010]]).

== Cheografía ==
O lugar de Sant Román se troba situato a 670 [[metro]]s d'[[altaria]] sobre o livel d'a mar, a una [[distancia]] de 45 [[km]] d'a ciudat de [[Uesca]], a [[Capital (politica)|capital]] d'a suya provincia.

== Historia ==
Seguntes [[Agustín Ubieto Arteta]], a primera cita d'o lugar ye de [[1055]], recullita en a obra d'Ángel Canellas López *Colección diplomática de San Andrés de Fanlo*, Institución Fernando el Católico ([[Zaragoza]], [[1964]]), y documenta as variants *Sanc Roman*, *Santarroman*, Sancti Romani*, Santo Romano* y *Sancto Arromano''.

## Demografía

## Referencias
Barranco de la Banyera

:*Iste articlo tracta sobre o *'barranco de la Banyera**. Ta altros emplegos d'o toponimo «Banyera» se veiga **Banyera (desambigación)**.''


O **barranco de la Banyera** (pronunciau «''barranco 'la Banyera''»), tamién dito **de las Banyeras*', ye un corso d'augua menor que ye afluent d'o [[río Ara]] por a man dreta a dintro d'o [[termin municipal]] de [[Boltanya]], en a [[comarcas d'Aragón|comarca]] de [[Sobrarbe]].

Naixe en os arredols de [[Campodarbe]] a una altitut que ronda os 1.000 metros y desemboca en o [[río Ara]] a bels cientos de metros por alto de [[Boltanya]], chusto a on ye o [[puent]] por a on que cruza la [[carretera comarcal]] A-1604 que comunica a capital sobrarbenca con a valle d'a [[Guarguera]].

Recibe, por a man ezquierda, o [[barranco de la Ferrera]] chusto debaixo de Silves. O barranco de la Ferrera ye lo suyo solo afluent, y describe una valleta paralela a la de Campodarbe, a on se troba os despoblaus de [[l'Aguilar]] y [[Espierlo]].

O barranco de la Banyera destaca por as formacions cheomorfolochicas que ha socavau en a [[roca|penya]] en a suya parte alta, por a on que salva la mayoría d'os suyos metros de deslivel, feito por o que s'aprofeita lo suyo cauz ta practicar-ie esportes d'aventura (descenso en rapel, [[tirolina]], escalada, etc.).

==Se veiga tamién==
*[[Barranco de Sieste]].
*[[Barranco de la Ferrera]].
*[[Val de Sieste|Valle de Sieste]].
*[[Puerto de Sarrablo]].
*[[Sierra d'o Gabardón]].
*[[Río Balcez]].
*[[Río Vero]].

==Referencias==


==Vinclos externos==
*[http://www.youtube.com/watch?v=VFi0Tu7BBZg Fragmento d'o 3r capitol d'o programa d'Aragón TV *La Magia de Viajar''], en o que fan rapel y puyan a via ferrata d'o barranco de la Banyera.
Bismarck (Dakota d'o Norte)

:*Iste articlo ye sobre una ciudat estausunidense en o estau de Dakota d'o Norte. Ta atros usos, se veiga *'Bismarck**''.


**Bismarck''' ye una ciudat d'os Estaus Unius situada en o estau de Dakota d'o Norte, d'a on en ye la capital. Fa parte d'o condau de Burleigh.

A suya población ye de 61.272 habitants (2010) en una superficie de 71,00 km², con una densidat de población de 797,40 hab/km². Ye a segunda ciudat d'o estau por o suyo numero d'habitants dezaga de Fargo.

## Cheografía
A localidat de Bismarck se troba situada a 514 metros d'altaria sobre lo livel d'a mar, a lo canto d'o río Missouri.

## Vinclos externos

*  Pachina web oficial municipal de Bismarck.
Minot (Dakota d'o Norte)

:*Iste articlo ye sobre una ciudat estausunidense en o estato de Dakota d'o Norte. ta atros usos, se veiga *'Minot**''.

**Minot''' (pronunciato en anglés ['maɪ.nɑt]) ye una ciudat d'os Estaus Unius situata en o estato de Dakota d'o Norte. Fa parte d'o condau de Ward (en ye a suya capital).

A suya población ye de 40.888 habitants (2010) en una superficie de 37,70 km², con una densidat de población de 970,40 hab/km².

## Cheografía
A ciudat de Minot se troba situata a 494 metros d'altaria sobre o ran d'a mar.

## Vinclos externos

*  Pachina web oficial municipal de Minot
Herpetolochía

A **Herpetolochía** (d'o griego ἑρετον "reptar" y λογος "estudio de") ye a branca d'a Ciencia d'a Zoolochía adedicata a o estudio cientifico d'os animals tetrapodos de sangre fría (reptils y anfibios), incluyindo-ie a suya taxonomía, ecolochía, comportamiento, fisiolochía, anatomía y paleontolochía. Os cientificos que treballan en iste campo son ditos "herpetologos".

Una sub-branca d'a Herpetolochía ye a Batracolochía, que ye a ciencia que estudia os anfibios.

## Se veiga tamién
* Batracofauna.

## Vinclos externos

* Base de dadas de reptils.
* Estampetas d'anfibios y reptils con mapas de distribución.
* Pachina web de l'Asociación Herpetolochica Espanyola.
Batracofauna

A **batracofauna** (de o griego βάτραχος "batracios" y "fauna") ye nombre por o que se conoix en a Herpetolochía a o conchunto d'anfibios que se troba en una rechión determinata.

## Se veiga tamién
*Zapo.
*Rana.
*Ranueco (anuros).
*Cullareta (anuros).
Hierophis viridiflavus

A **cullebra verdiamariella** u **cullebra amariella** ( (Lacépède, 1789)) antes *Coluber viridiflavus*, ye una cullebra d'a familia *[[Colubridae]]*. Ye una especie no verenosa y muit rara en Aragón, que se troba en o Pireneu. antigament estió abundant en o balneario de Pandicosa, a on se creye que fue introducita por os romanos.

## Vinclos externos

*  ''Hierophis viridiflavus''.
*  2006 IUCN Red List of Threatened Species.

## Referencias
Richard Chamberlain

**Richard Chamberlain** (nombre artistico de **George Richard Chamberlain**), naixiu de Beverly Hills (California) o 31 de marzo de 1934 y muerto lo 29 de marzo de 2025 en Waimānalo (Hawaii, Estaus Unius), estió un actor y cantaire estausunidense, activo en o teatro y en o cine estausunidense dende primerías d'os anyos 1970 y con cuantos premios recibius mientres a suya carrera cinematografica.

Ha treballato muito en series de televisión y en cintas, podendo-se destacar bellas d'as suyas actuacions, como en *[[Julius Caesar (cinta de 1970)|Julius Caesar]]* (1970, Stuart Burge), *[[The Three Musketeers (cinta de 1973)|The Three Musketeers]]* (1973, Richard Lester), *[[The Slipper and the Rose]]* (1976, Bryan Forbes), *[[Centennial (mini serie de televisión)|Centennial]]* (1978-1979, mini serie de televisión), *[[Shōgun (mini series de televisión)|Shōgun]]* (1980, mini serie de televisión), *[[King Solomon's Mines (cinta de 1985)|King Solomon's Mines]]* (1985, J. Lee Thompson), u *[[Allan Quatermain and the Lost City of Gold]]* (1987, Gary Nelson).

## Referencias

## Se veiga tamién
* Cintas interpretadas por Richard Chamberlain.

## Vinclos externos

*  Richard Chamberlain en Internet Movie Database.
*  Richard Chamberlain en Internet Broadway Database.
Crocodylia

Os **crocodilios** (en nomenclatura cientifica **Crocodylia**, bellas vegadas tamién escrito **Crocodilia** pos se consideran sinonimos) son un orden de tetrapodos sauropsidos («reptils») arcosauros que s'alimentan de carne. O grupo se diz cientificamet Crocodylia en consistencia con o chenero *[[Crocodylus]]* (Laurenti, 1768). Os crocodilios son os zaguers miembros vivos d'o clado ancestral d'os crurotarsos.

Abarca os animals que popularment se diz «crocodilos», «corcorels» u «cocodrilos» (familia Crocodylidae), aligators y caimans (familia Alligatoridae), os gavials (familia Gavialidae) y un gran numero de taxons fósils  (beluns terrestres). Son os reptils actuals mas grans. Son emparentatos con as aus, de feito os Crocodylia se troban mas intimament relacionaus con as aus que no con os atros reptils actuals, por a cual cosa se clasifican chunto con aquellas adentro d'os arcosauros.

## Denominacions
En as parlas alto-aragonesas se diz *crocodilo*, *corcorel* u *cocodrilo*. A primera forma ye mes cerca d'a etimolochía latina.

En os textos aragoneses medievals se troba diferents adaptacions d'a palabra latina orichinal presa a traviés d'o francés u atros idiomas.

En "La Flor de las Ystorias d'Orient" dicen *cocatrix*, (d'o latín *calcatrix*, a "mangosta" que os echipcios adoraban por minchar-se os uegos d'os crocodilians y que remató confundita con estos): 

En o "Libro d'el Trasoro" en parlan baixo o epigrafe *del corcorel q(ue) ha q(u)atro piedes*:

En o "Libro d'as Marabillas d'o Mundo" ye *cocodrillo* u *cocodriello*:

## Referencias

## Vinclos externos
Michael Apted

**Michael David Apted**, naixito d'Aylesbury (Buckinghamshire) o 10 de febrero de 1941 - y muerto en Los Ángeles, California o 7 de chinero de 2021, fue un director cinematografico, guionista y productor cinematografico britanico, activo en o cine britanico dende primerías d'os anyos 1960 y con cuantos premios recibitos mientres a suya carrera cinematografica.

Encomenzó a suya carrera con series de televisión, destacando-ne *[[Up Series]]*, pero tamién cal destacar en a suya filmografía bellas cintas como *[[Stardust (cinta de 1974)|Stardust]]* (1974, con David Essex y Adam Faith), *[[Coal Miner's Daughter]]* (1980, con Sissy Spacek, Tommy Lee Jones, Beverly D'Angelo, Levon Helm y Phyllis Boyens), *[[Gorky Park (cinta)|Gorky Park]]* (1983, con William Hurt, Lee Marvin, Brian Dennehy, Joanna Pacuła, Ian Bannen, Richard Griffiths y Michael Elphick), *[[Gorillas in the Mist: The Story of Dian Fossey]]* (1988, con Sigourney Weaver, Bryan Brown y Julie Harris), *[[Thunderheart]]* (1992, con Val Kilmer, Sam Shepard, Graham Greene, Fred Ward, Fred Thompson y Sheila Tousey), *[[The World Is Not Enough]]* (1999, con Pierce Brosnan, Sophie Marceau, Robert Carlyle y Denise Richards), u *[[The Chronicles of Narnia: The Voyage of the Dawn Treader]]* (2010, con Georgie Henley, Skandar Keynes, Will Poulter, Ben Barnes, Liam Neeson y Simon Pegg).

## Vinclos externos

*  Michael Apted en IMDb.
Severino Pallaruelo

**Severino Pallaruelo Campo**, naixiu en Puyarruego (val de Puértolas, Sobrarbe, Uesca) en 1954, ye un escritor y profesor d'instituto aragonés.

Ye licenciau en Cheografía y Historia y imparte as asignaturas de ciencias socials en o IAS Biello Aragón de Samianigo. Difueras d'a suya actividat profesional en pedagochía, ha publicato numerosas obras sobre cheografía, historia y etnolochía d'Aragón, poesía y a letra de bels d'as cancions d'a La Rolda de Boltaña.

## Biografía
Naixiu d'un chicot lugar d'a val de Puértolas en o corazón d'os Pireneus, Severino Pallaruelo ha estau o testimonio d'a vida ruda y d'a panda desertificación d'os lugars. Estió profesor en o Instituto de Samianigo (Alto Galligo). Estcribió sobre os mitos, os ritos y as tradición d'os Pireneus, asinas como tamién d'obras d'etnolochía, cuentos y novelas inspiradas en a suya conoixencia d'o país.

Ha publicau escritos sobre oficios antigos, tals como os navaters: *Las Navatas* (1984), os pastors: *Pastores del Pirineo* (1988), os moliners: *Los Molinos del Alto Aragón* (1994). Os suyos escritos literarios son siempre amanaus a la naturaleza y a os paisaches aragoneses. Muitas d'as suyas obras son ilustradas con as suyas propias fotografías. En 2010 publica o libro *O trasgresor piadoso* en aragonés, a suya luenga materna, dimpuesas de 30 anyos sin escribir en aragonés. Se tracta d'un libro de poemas, reflexions y dibuixos, feitos en un aragonés muit rico.

En 2005 recullió o premio Truco, atorgau por o *Festival de musique et de culture pyrénéennes*. En 2010, recullió por *Tristes montagnes*, a traducción ta lo francés d'a suya obra *Pirineos, tristes montes* o premio literario d'o Salón d'o Libro Pirenaico de Banyeras de Bigorra.

## Publicacions
* 1984: *Viaje por los Pirineos misteriosos de Aragón*, Zaragoza.
* 1984: *Las Navatas*, Huesca, Instituto aragonés de antropología.
* 1988: *Pastores del Pirineo*.
* 1990: *[[Pirineos, tristes montes]]*, reed. Xordica, 2008. Trad. francesa: *Tristes montagnes*, Paris, éditions Ramonda, 2010.
* 1991: *Guía del Pirineo aragonés*.
* 1992: *Pirineos, diario de la naturaleza*.
* 1993: *Bardaxí : cinco siglos en la historia de una familia de la pequeña nobleza aragonesa*, Sabiñanigo, Huesca (Instituto Laboral, 30). ISBN 84-604-5860-1
* 1994: *Los Molinos de Alto Aragón*.
* 1997: *Un secreto y otros cuentos*.
* 2000: *[[José, un hombre de los Pirineos]]*, Zaragoza, Prames.
* 2002: *Guali*, Zaragoza, Prames.
* 2006: *Comarca de Sobrarbe*. Gobierno de Aragón, Centro del Libro de Aragón.
* 2008: *Zaragoza Turistica*. Zaragoza, Prames.
* 2010: *O trasgresor piadoso*, Zaragoza, Xordica.
* 2013: *Ruido de Zuecos*, Xordica.
** *El prodigio*, Instituto de Estudios Altoaragoneses.
* 2018: Cadenzias, Rolde de Estudios aragoneses. Varios autors, replegada de poesías en aragonés.

## Vinclos externos
*  ''Severino Pallaruelo Campo'' en a *[[Gran Enciclopedia Aragonesa]]*.
Andreas Thorkildsen

**Andreas Thorkildsen** naixiu de Kristiansand, Noruega l'1 d'abril de 1982) ye un atleta retirau d'a practica esportiva d'alto livel que yera especializau en o lanzamiento de chavelina. Succesor natural de Jan Železný en a segunda mitad d'os anyos 2000, aconsiguió estar dos vegadas campión olimpico, una vegada campión d'o mundo, dos vegadas campión d'Europa y l'actual recordmán d'o mundo de categoría junior. Tamién fue esleyiu 6 vegadas como o millor atleta de Noruega dende l'anyo 2005 dica 2009.

## Referencias

## Vinclos externos

* Video d'o récord d'o mundo junior d'Andreas Thorkildsen.
S'ha feito de nuei

**"S'ha feito de nuei"** ye una canción tradicional chesa composata por o musico altoaragonés Chusé Lera Alsina.

## Parolas (grafía orichinal)

## Vinclos externos
*  Vidio d'a canción ''S'ha feito de nuei''
*  Vidio de ''S'ha feito de nuei'' con explicación d'as parolas
Aqueras montanyas

**"Aqueras montanyas"** (en occitán *Aqueras montanhas*, *Aquelas montanhas*, *Aquelei montanhas*) ye a versión tradicional de *[[Se canta]]* en l'Alto Aragón y o Biarn. Ye lechendariament atribuita a Gastón Fébus (encara que ye poco probable). Se considera como l'himno d'o Biarn (igual que atras versions de *Se canta* son consideratas l'himno nacional d'Occitania).

## Parolas d'a versión aragonesa
A versión aragonesa d'"Aqueras montanyas", feita por Biella nuei y cantata dimpués, entre atros, por Labordeta (en ista zaguera a primera estrofa ye en biarnés), diz:

Existe una atra versión feita por Olga y los Ministriles en 2020 y titulada *Aquellas montañas* con unas parolas mas amanadas a la versión biarnesa y con una estrofa d'a versión conoixida como *[[Se canta|La font de Nimes]]*:

## Parolas d'a versión biarnesa

## Vinclos externos
* Versión de Biella Nuei con parolas
* Versión de Labordeta
* Versión feita por Ara Cultural y os vecins de l'Alto Galligo
Antonio Motos Martínez

**Antonio Motos Martínez**, naixito de Borcha (campo de Borcha) o 16 de chinero de 1863 y muerto en Zaragoza (comarca de Zaragoza) l'1 d'abril de 1923, estió un politico y periodista aragonés.

Encomenzó a suya carrera periodistica estando cuasi un nino (nomás teneba 15 anyadas) en o *[[Diario de Avisos]]* de Zaragoza, marchando poco dimpués enta Filipinas, que en ixas envueltas yera encara una colonia d'Espanya. En tornar enta Zaragoza se convertió en director d'o diario *[[Heraldo de Aragón]]*, ta dimpués (en 1896) mercar-lo, fendo-ne una ampla labor de modernización. En 1909 cedió a suya dirección a o suyo sobrín Antonio Mompeón Motos.

Aproveitó a suya experiencia t'adedicar-se a la politica, estando esleito deputato en a Deputación Provincial de Zaragoza por Casp y, en 1901, deputato en o Congreso d'os Deputatos por a circumscripción de Balaguer, en Catalunya. Tamién estió senador en o Senau d'Espanya por a circumscripción d'a provincia de Zaragoza en 1910-1911 y en 1914-1915.

## Vinclos externos
*  ''Antonio Motos Martínez'' en a *[[Gran Enciclopedia Aragonesa]]*.
*  Información d'Antonio Motos Martínez en a pachina web d'o Congreso d'os Deputatos.
*  Información d'Antonio Motos Martínez en a pachina web d'o Senau d'Espanya.
Mai (canción)

:*Iste articlo tracta sobre a canción *'Mai**. Ta atros usos de «mai» se veiga **Mai (desambigación)**.''


**"Mai"*' ye una [[canción]] en [[idioma aragonés|aragonés]] composata por o musico [[Gabriel Sopeña]] y cantata por o cantautor [[José Antonio Labordeta Subías|José Antonio Labordeta]] y o propio Sopeña como una adaptación d'un [[poema]] orichinal d'[[Ánchel Conte]]. Fue grabata en o disco *Con la voz a cuestas* (2001. Mosicos: [[Gabriel Sopeña]] (guitarras), [[Joaquín Pardinilla]] (mandola), Javier Estella (baxo electrico), Eliseo Parra (percusión).

O poema "Mai" fue escrito por Ánchel Conte en l'anyo [[1969]] y apareixió publicato por primera vegata en a suya replega de poemas *No deixez morir a mía voz* en l'anyo [[1972]].

Atros musicos como [[Manolo García]] y grupos, como [[Olga y los Ministriles]] (2012) han grabato y feito versions en directo d'a canción, estando-ne a primera feita por [[Mario Garcés]] en o suyo disco *Fendo camín* ([[1983]]), que estió amás o primer disco grabato de raso en aragonés.

== Parolas ==


== Vinclos externos ==
*  [https://web.archive.org/web/20250127015622/http://www.goear.com/listenwin.php?v=febc87c Versión de *Mai* por Labordeta]
*  [http://www.youtube.com/watch?v=9zgfel17Vl0 Vidio de *Mai* interpretata en directo por Manolo García]
*  [https://web.archive.org/web/20250120185537/http://www.goear.com/listenwin.php?v=55fb630 Versión de *Mai'' por Mario Garcés]
Zamenis longissimus

***Zamenis longissimus***, antes *Elaphe longissima*, ye una cullebra d'a familia Colubridae. Ye una especie muit rara en Aragón, que se troba en o Pireneu  y prepireneu. No ye verenosa, mincha micromamiferos, uevos y aus.

## Vinclos externos

## Referencias
Pedro Montserrat Recoder

**Pedro Montserrat Recoder** (8 d'agosto de 1918, Mataró, Barcelona - 4 de febrero de 2017, Chaca, Huesca) ye un botanico y ecologo catalán afincato en Aragón. As suyas arias d'intrés son as Pteridofitas, as Espermatofitas, as pasturas y a ecolochía de montanya. Estudió Ciencias Naturals en a Universidat de Barcelona, a on se licenció en 1945, y doctorato en a Universidat de Madrit en 1950, estió cofundador en 1964 d'o *[[Instituto Pirenaico de Ecología]]* IPE-CSIC de Chaca, Huesca. Ye un cientifico important por as suyas contrebucions botanicas.

#### [[Eponimos]]: taxa adedicatos
* (Amaryllidaceae) *[[Narcissus]] × montserratii* Fern.Casas & Rivas Ponce
* (Aspleniaceae) *[[Asplenium]] × recoderi* Aizpuru & Catalán
* (Asteraceae) *[[Centaurea]] × petri-montserratii* A.Segura
* (Asteraceae) *[[Hieracium]] montserratii* Mateo
* (Caryophyllaceae) *[[Silene]] montserratii* (Fern.Casas) Mayol & Rosselló
* (Fagaceae) *[[Quercus]] × montserratii* C.Vicioso
* (Gentianaceae) *[[Gentiana]] montserratii* Vivant ex Greuter
* (Geraniaceae) *[[Erodium]] recoderi* Auriault & Guitt.
* (Lamiaceae) *[[Sideritis]] × montserratii* D.Rivera & Obón
* (Leguminosae) *[[Coronilla]] montserratii* P.Fraga & Rosselló
* (Orchidaceae) *[[Pleurothallis]] montserratii* Porsch
* (Ranunculaceae) *[[Ranunculus]] montserratii* Grau
* (Rosaceae) *[[Alchemilla]] montserratii* S.E.Fröhner
* (Saxifragaceae) *[[Saxifraga]] × montserratii* T.E.Díaz, Fern.Areces & Pérez Carro
* (Saxifragaceae) *[[Saxifraga]] × recoderi* Fern.Areces, L.Villar & T.E.Díaz
* (Scrophulariaceae) *[[Antirrhinum]] × montserratii* Molero & Romo
* (Scrophulariaceae) *[[Orobanche]] montserratii* A.Pujadas & D.Gómez
* (Woodsiaceae) *[[Cystopteris]] × montserratii* Prada & Salvo

## Bibliografía
* 1988. a Pedro Montserrat''. Ed. Instituto de Estudios Altoaragoneses e Instituto Pirenaico de Ecología (CSIC). Huesca y Jaca. ISBN 84-86856-13-2.
* 1988. ''Enciclopedia Temática de Aragón. Tomo 6: Flora''. Pedro Montserrat Recoder, director. Autores: Rafael Gastón Nicolás, Daniel Gómez García, Gabriel Montserrat Martí, Pedro Montserrat Recoder & Luis Villar Pérez. 328 pp. Ediciones Moncayo. ISBN 84-7675-010-2.
* Blog oficial de Pedro Montserrat Recoder con el compendio de sus publicaciones
* 
* 2013. Los políticos no pueden gobernar la montaña''.
* Pedro Montserrat Recoder, Daniel Gómez García, José Vicente Ferrández Palacio y Manuel Bernal Gálvez : '''''Rosas de Aragón y tierras vecinas'''''. Colección Monografías de Botánica Ibérica, nº 14. 324 páginas en COLOR. Edita: Jolube Consultor Botánico y Editor, 2015. ISBN 978-84-941996-9-1

## Vinclos externos

* Blog oficial de Pedro Montserrat Recoder con o compendio d'as suyas publicacions.

## Referencias
Diocesi de Sigüenza-Guadalachara

A **diocesi de Sigüenza-Guadalachara** ye una diocesi con seu en Sigüenza (Guadalachara) y en Guadalachara. Ye sufragania de l'Archidiocesi de Toledo. Antigament se deciba "diocesi de Sigüenza".

## Historia
A diocesi de Sigüenza fue creyata poco dimpués d'a conquiesta de Calatayú, y o primer bispe, Bernal de Sigüenza fue consagrato o 26 d'aviento de 1121, actuando como prelato en mayo de 1122. En septiembre-octubre de 1136 un documento afirmaba que Calatayú, Penyalcázar, Olvega, Villafelich y Salas heban pertanyito a la ilesia de Sigüenza.

Dende 1136 dica o concordato de 1953 os bispes de Sigüenza teneban churisdicción en as poblacions aragonesas de Alconchel, Fariza, Bordalba, Cabrafuent, Embit de Fariza, Godollo, Mont-reyal de Fariza, Pozuel de Fariza, Sisamón y Torrefermosa, que heba conquiesto Alifonso lo Batallero entre os anyos 1120 y 1122. Dica o concilio de Burgos de 1136 tamién pertanyoron a la diocesi de Sigüenza las localidaz de Calatayú, Borobia, Penyalcázar, Olvega, Villafelich y Salas, que pasoron a la diocesi de Tarazona. Lo concilio de Burgos permitió que a diocesi de Sigüenza retenese as tierras de Fariza en Aragón y de Deza en l'actual Soria.

En 1955 se tornan a cambiar as mugas diocesanas pa fer-las coincidir con as mugas provincials. A diocesi de Sigüenza cede l'arciprestato d'Ayllón, amplos territorios d'a provincia de Soria y l'aria de Fariza, y incorpora territorios d'a cuenca d'o Tacho, que perteneixeba a la diocesi de Cuenca y poblacions de La Campiña, L'Alcarria y la ciudat de Guadalachara, que pertanyeban a la archidiocesi de Toledo. Por Bula d'o Papa Chuan XXIII de 9 de marzo de 1959, pasa a denominar-se diocesi de Sigüenza-Guadalachara; a iglesia de Santa María de Guadalachara se converte en seu, (co-seu).

## Bibliografía
*Antonio Ubieto Arteta. *Historia de Aragón* *Divisiones Administrativas*, Anubar.
World Athletics

***World Athletics***, d'antis de 2019 conoixita como **Asociación Internacional de Federacions d'Atletismo** (*International Association of Athletics Federations* u *IAAF* por as suyas siglas en anglès), ye l'organo de gubierno de l'atletismo mundial. Actualmente y dende l'anyo 1993 a suya seu ye a Monaco.

Fue fundata en l'anyo 1912 y o suyo primer congreso estió en Estocolmo, Suecia, a on prencipió con 17 federacions nacionals asociatas; hue, mas de 100 anyatas dimpués, son 214, y l'actual president ye o britanico Sebastian Coe.

## Presidents
Lista de presidents dende o suyo establimiento :

## Referencias

## Vinclos externos
*  Pachina web d'inicio d'a pachina web d'a IAAF.
Diocesi d'Urchel

La **diocesi d'Urchel** ye una diocesi de Catalunya y Andorra con un bispe sufraganio de l'arcebispe de Tarragona.

La Ribagorza pertanyió a esta diocesi dica que Remón II de Ribagorza creyó en l'anyo 957 un bispato independient d'Urgell con seu en lo castiello de Roda. Con tot y con ixo bels lugars de l'actual Baixa Ribagorza oriental pertanyoron a esta diocesi tamién en la Edat Meya pero en un periodo posterior.

Lo 2 de mayo de 1140 los bispes Pero d'Urchel y Gaufrido de Roda pactoron las mugas entre las suyas diocesis en presencia de los contes Arnal y Artal de Pallars, Remón Pero d'Erill, los abaz de Tabernoles y Lavaix, los arciagnos de Roda y Urchel y de l'arcebispe d'Arlet, que feba de legato pontificio. D'alcuerdo con esta concordia pasoron a depender de la diocesi d'Urchel totas las localidaz a l'este d'o río Noguera Ribagorzana, (río que dimpués Chaime II aproveitará pa establir a muga entre Catalunya y lo Reino d'Aragón. Manimenos también pasoron a depender de la diocesi d'Urchel cualques localidaz a l'ueste d'este río que siempre han pertanyito a Aragón: Montanyana, Chiribeta, Areny de Noguera y las vals de la redolata de Senui.

En las Rationes decimarum Hispaniae (1279-80): Aragón y Navarra amaneixen dentro de la diocesi d'Urchel las localidaz de Entenza, Caladrons, Caserras, Finestras, Gabasa, Momegastre y Peralta de la Sal.

Los territorios mes a lo sud en la redolata de Pilzán y Peralta de la Sal se convertioron en una entidat con seu en Valdellou dentro de l'arciprestato d'Ager y de la diocesi d'Urchel.

Antonio Ubieto Arteta suposa que las localidaz de la redolata de Camporrells pasoron a depender de Leida en la segunda metat de lo sieglo XIX y las atras en l'anyo 1955.

## Bibliografía
*Antonio Ubieto Arteta *Historia de Aragón. La formación territorial*. Anubar Ediciones
Diocesi de Cartachena

A **diocesi de Cartachena** ye una diocesi situata en a Rechión de Murcia y dependient de l'Archidiocesi de Granada. Fue creyata en o Taifa de Murcia en tiempos d'o protectorau castellano pa cristianizar un territorio de mayoría musulmana, aproveitando o feito que bels sieglos enantes heba existito un bispato en Cartachena.
Jim Broadbent

**Jim Broadbent** (nombre artistico de **James Broadbent**), naixiu de Lincoln (Lincolnshire) o 24 de mayo de 1949, ye un actor britanico, activo en o cine britanico dende primerías d'os anyos 1970 y con cuantos premios recibius mientres a suya carrera cinematografica.

D'entre a suya filmografía, se puet mencionar bellas d'as suyas interpretacions en cintas como *[[Enchanted April]]* (1992, Mike Newell), *[[Richard III (cinta de 1995)|Richard III]]* (1995, Richard Loncraine), *[[Little Voice (cinta)|Little Voice]]* (1998, Mark Herman), *[[Topsy-Turvy]]* (1999, Mike Leigh), *[[Moulin Rouge!]]* (2001, Baz Luhrmann), *[[Iris (cinta)|Iris]]* (2001, Richard Eyre), *[[The Gathering Storm (cinta de 2002)|The Gathering Storm]]* (2002, Richard Loncraine), *[[Longford (cinta)|Longford]]* (2006, Tom Hooper), u *[[The Damned United]]* (2009, Tom Hooper).

## Premios
En 2001 l'actor Jim Broadbent recibió o Premio Oscar a o Millor Actor Segundario por a suya interpretación en *[[Iris (cinta)|Iris]]*, una cinta dirichida por Richard Eyre.

## Se veiga tamién
* Cintas interpretadas por Jim Broadbent.

## Vinclos externos

*  Jim Broadbent en Internet Movie Database.
*  Jim Broadbent en Allmovie.
Tim Robbins

**Tim Robbins** (nombre artistico de **Timothy Francis Robbins**), naixiu de West Covina (California) o 16 d'octubre de 1958, ye un actor, director cinematografico, guionista y productor cinematografico estausunidense, activo en o cine estausunidense dende meyaus d'os anyos 1970 y con cuantos premios recibius mientres a suya carrera cinematografica.

D'entre la suya filmografía, se puet destacar bellas d'as suyas interpretacons, en cintas como *[[Bob Roberts]]* (1992, Tim Robbins), *[[The Player]]* (1992, Robert Altman), *[[Short Cuts]]* (1993, Robert Altman), *[[Prêt-à-Porter (cinta)|Prêt-à-Porter]]* (1994, Robert Altman), *[[The Shawshank Redemption]]* (1994, Frank Darabont), *[[Mystic River (cinta)|Mystic River]]* (2003, Clint Eastwood), u *[[La vida secreta de las palabras]]* (2005, Isabel Coixet).

## Premios
En 2003 l'actor Tim Robbins recibió lo Premio Oscar a o Millor Actor Segundario por a suya interpretación en *[[Mystic River (cinta)|Mystic River]]*, una cinta dirichida por Clint Eastwood.

## Se veiga tamién
* Cintas interpretadas por Tim Robbins.

## Vinclos externos

* Pachina web oficial de Tim Robbins.
*  Tim Robbins en Internet Movie Database.
Ciudaz d'Israel

Ista ye una lista de **ciudaz d'Israel** por districtos que se basa en o index actual d'a Oficina Central d'Estatisticas d'Israel (CBS). En Israel o sistema de gubierno local, ye o municipio urbán y puet estar concedito a un concello por o Ministerio d'o Interior israelín, cuan a suya población brinca d'os 20.000 habitants. O termin "ciudat" no se refiere por un regular a os Consellos locals u as arias metropolitanas, atamas de que una ciudat se define a sobén como nomás una chicota parti d'una zona urbana u zona metropolitana d'a población. 73 municipios israelins se consideran ciudaz.

Por ixa razón, una ciudat en a posición d'ista lista puet no reflectar necesariament a suya importancia relativa social u economica. Cherusalem tien una población mayor que Tel Aviv, manimenos, l'aria metropolitana de Tel Aviv (Gush Dan) ye muito mayor debito a las suyas numerosas ciudaz satelite y os suyos vicos. Por iste motivo a población s'identifica con a suya ciudat central, tanto en o economico como en o cultural y politico. Muitas definicions (pendendo de cada puesto) d'as ciudaz incluyen a toda a rechión metropolitana, como, por eixemplo, l'Aeropuerto Internacional Ben Gurión, que se diz *Aeropuerto de Tel Aviv* encara que en realidat ye localizato mas amán de Lod y Yehud-Monosson.

## Ciudaz d'Israel por districto, superficie y población.

## Referencias
Juan Martín de Goicoechea

**Juan Martín de Goicoechea y Galarza**, naixito de Bakaiku (Navarra) l'1 de noviembre de 1732 y muerto en Zaragoza (comarca de Zaragoza, Aragón) o 4 d'abril de 1806, estió un empresario aragonés d'orichen navarro. Dende primerías d'os anyos 1770 s'heba convertito en o mas destacato empresario d'a ciudat de Zaragoza en ixas envueltas.

O suyos negocios abracaban cuantas ramas de l'actividat economica: cautivos d'oliveras en os campos de l'actual districto de Las Fuents y de vinyas (incluyindo-ie a elaboración d'aceite d'oliva y de vin), industria textil de lana y seda, fundicions de fierro y negocios d'importación y exportación de productos; exerció tamién funcions como banquero.

Politicament, yera un partidario d'a Ilustración, que heba conoixito mientres os suyos viaches enta Francia, y favoreixió o desarrollo en a ciudat de l'arte neoclasico, plegando mesmo a financiar una Academia de Debuixo conectata con a *[[Real Sociedad Económica Aragonesa]]*; ista Academia se convertió dimpués en l'actual *[[Real Academia de Nobles y Bellas Artes de San Luis de Zaragoza]]*.

## Vinclos externos

*  ''Juan Martín de Goicoechea'' en a *[[Gran Enciclopedia Aragonesa]]*.
Bettina von Arnim

**Bettina von Arnim** (**Bettina, contesa d'Arnim**; de soltera **Elisabeth Catharina Ludovica Magdalena Brentano**), naixita de Frankfurt d'o Main (Sacro Imperio Romano Chermanico, hue Hesse en Alemanya) o 4 d'abril de 1785 y muerta en Berlín (Reino de Prusia, hue Alemanya) o 20 de chinero de 1859, estió una escritora y novelista alemana d'o Romanticismo, muller d'o tamién escritor romantico Achim von Arnim. Antiparte, tamién cal destacar a suya faceta como compositora, entre muitas atras actividaz artisticas.

Bettina gosa estar tamién prou conoixita no nomás que por a suya obra so que tamién por a chent que l'arredolaba. Asinas, teneba amistat con personalidaz como Goethe, Beethoven u Pückler, a qui miraba d'unir artisticament. Antiparte, muitos compositors d'xas envueltas, como Robert Schumann, Franz Liszt, Johanna Kinkel u Johannes Brahms, admiraban o suyo talento.

## Vinclos externos